**Ce voi lăsa în urma mea?**

*RCE*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce voi lăsa în urma mea

Când voi pleca dintre cei vii

Pe cei ce morți au fost cândva

De mâine îi voi regăsi.

Ce am făcut cât am trăit...

Un pic de chin cu mari dorințe

Și la ce mi-a folosit

Când mâine plec spre Cel ce zice:

Pământ tu ești și aici te-ntorci,

Pe suflet n-ai pus niciun rost,

Și acum tu crezi că încă poți

Să dai-napoi ceea ce-a fost?

Ce voi lăsa în urma mea,

Când lacrimile s-au făcut

Pârâul cel care curgea

Spre picioarele lui Iisus.

Să-atingă El cu mâna lui

Ce alții au rănit cândva,

Chiar de am fost a nimănui

Durerea îmi va alina.

Ce voi lăsa în urma mea ...

Plăceri, dureri sau mângâiere ?

În mintea celor ce-ar putea

Să mă treacă cu vederea.